 Suldaanka guud ee Somaliland Suldaan Maxamed Cabdiqaadir, oo wareysi gaar ah siiyey Wargeyska Geeska Afrika ayaa sidoo kale sharci daro ku tilmaamay in cid gaar ah loo xidho suuqa xorta ah, xilli khilaaf u dhexeeyo Wasiirka Macdanta iyo qaar ka mid ah Shirkadaha Korontada, waxa kale oo uu soo dhaweeyey munaasibada xuska 18-may ee uu Madaxweynuhu u baajiyey abaarta jirta darteed, waxaanu ugu horeyn isagoo ka hadlay khilaafka Xisbiyada uu yidhi Axsaabta, waxa looga baahan yahay inay la yimaadan Siyaasad bilaa turxaan ah, waxa looga baahan yahay inay ka qayb qaataan gurmadka iyo taakulaynta dadkooda abaarta adagi hayso, ee xoolihii ka dhammaadeen, oo dhibaatada dadkooda haysata ha kala qayb qaatan, ilayn iyaga ayey cod ka rabaane, balse loogama baahna inay is ku dulqabsadaan, oo khilaaf iyo muran ku dhexmaro. 